CELEX: 32012D0510
Language: da
Date: 2012-07-10 00:00:00
Title: 2012/510/EU: Rådets afgørelse af 10. juli 2012 om fastlæggelse af den holdning, der skal indtages på Den Europæiske Unions vegne til de ændringer i bilag II og III til protokollen om særligt beskyttede områder og den biologiske mangfoldighed i Middelhavet til konventionen om beskyttelse af havmiljø og kystområder i Middelhavet, som blev vedtaget på de kontraherende parters syttende møde (den 8. - 10. februar 2012 i Paris, Frankrig)

22.9.2012   
            
            
               DA
            
            
               Den Europæiske Unions Tidende
            
            
               L 256/1
            
         RÅDETS AFGØRELSE
   af 10. juli 2012
   om fastlæggelse af den holdning, der skal indtages på Den Europæiske Unions vegne til de ændringer i bilag II og III til protokollen om særligt beskyttede områder og den biologiske mangfoldighed i Middelhavet til konventionen om beskyttelse af havmiljø og kystområder i Middelhavet, som blev vedtaget på de kontraherende parters syttende møde (den 8.-10. februar 2012 i Paris, Frankrig)
   (2012/510/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 192, stk. 1, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Unionen er kontraherende part i konventionen om beskyttelse af Middelhavet mod forurening, hvis navn senere blev ændret til konventionen om beskyttelse af havmiljø og kystområder i Middelhavet (1) (»Barcelonakonventionen«) og part i protokollen om særligt beskyttede områder og den biologiske mangfoldighed i Middelhavet og bilagene hertil (2) (»protokollen«). Bilag II til protokollen indeholder listen over truede og sårbare arter, og bilag III til protokollen indeholder listen over arter, hvis udnyttelse er reguleret.
            
         
               (2)
            
            
               I overensstemmelse med artikel 18 i Barcelonakonventionen er de kontraherende parters møde konventionens beslutningstagende organ, og organets beføjelser omfatter kapaciteten til at ændre bilagene til konventionen og dens protokoller i nødvendigt omfang. I overensstemmelse med artikel 23, stk. 2, i Barcelonakonventionen og artikel 14, stk. 1, i protokollen, træder en ændring af protokollens bilag i kraft for alle kontraherende parter ved udløbet af en periode, der fastlægges af de pågældende kontraherende parter, når de vedtager ændringen, bortset fra de kontraherende parter, der skriftligt underretter depositaren, at de ikke ser sig i stand til at godkende ændringen inden for denne periode.
            
         
               (3)
            
            
               Den 8. februar 2012 forelagde Kommissionen Rådet et forslag til Rådets afgørelse om fastlæggelse af Den Europæiske Unions holdning til forslagene om ændring af bilag II og III til protokollen om særligt beskyttede områder og den biologiske mangfoldighed i Middelhavet til konventionen om beskyttelse af havmiljø og kystområder i Middelhavet på de kontraherende parters syttende møde (den 8.-10. februar 2012 i Paris). Som følge af timingen af forelæggelsen af Kommissionens forslag kunne Rådet ikke behandle det eller træffe afgørelse om det inden de kontraherende parters møde, og Unionens holdning og interesser kunne derfor ikke udtrykkes eller forsvares rettidigt og på passende vis.
            
         
               (4)
            
            
               De kontraherende parter til Barcelonakonventionen og de tilhørende protokoller vedtog på deres syttende møde ændringer til bilag II og III til protokollen ved afgørelse IG.20/5 for at øge beskyttelsen af ti hajarter.
            
         
               (5)
            
            
               I overensstemmelse med artikel 23, stk. 2, nr. vi), i Barcelonakonventionen træder en ændring af bilagene i kraft for alle kontraherende parter ved udløbet af en periode, der fastlægges af de pågældende kontraherende parter, når de vedtager ændringen, bortset fra de kontraherende parter, der underretter depositaren om, at de ikke ser sig i stand til at godkende ændringen. De kontraherende parter fastsatte på deres syttende møde varigheden af denne periode til 180 dage, og fristen for at indgive underretning udløber den 8. august 2012. Unionen bør derfor meddele depositaren for protokollen de ændringer, som det ikke kan godkende, inden den nævnte frist.
            
         
               (6)
            
            
               Ændringerne til protokollen vil ikke kræve nogen ændringer af EU-lovgivningen.
            
         
               (7)
            
            
               Ændringerne om tilføjelsen af ti arter til bilag II og deres tilsvarende sletning i bilag III, som blev vedtaget på de kontraherende parters syttende møde, er videnskabeligt sunde og passer sammen med Unionens lovgivning og Unionens forpligtelser til et internationalt samarbejde om beskyttelse af den biologiske mangfoldighed, og fordi de er i overensstemmelse med både artikel 5 i FN's konvention om den biologiske mangfoldighed (3) og det mål om betydelig reduktion af den nuværende sats for tab af biologisk mangfoldighed senest i 2020, som i 2010 blev aftalt på konferencen mellem parterne til denne konvention. Unionen bør derfor godkende disse ændringer —
            
         VEDTAGET DENNE AFGØRELSE:
   Artikel 1
   Unionen godkender ændringsforslagene om, at følgende arter tilføjes til protokollens bilag II og slettes i bilag III:
   
               a)
            
            
               
                  Galeorhinus galeus (Linnaeus, 1758)
            
         
               b)
            
            
               
                  Isurus oxyrinchus (Rafinesque, 1810)
            
         
               c)
            
            
               
                  Lamna nasus (Bonnaterre, 1788)
            
         
               d)
            
            
               
                  Leucoraja circularis (Couch, 1838)
            
         
               e)
            
            
               
                  Leucoraja melitensis (Clark, 1926)
            
         
               f)
            
            
               
                  Rhinobatos cemiculus (Saint-Hilaire, 1817)
            
         
               g)
            
            
               
                  Rhinobatos rhinobatos (Linnaeus, 1758)
            
         
               h)
            
            
               
                  Sphyrna lewini (Griffith & Smith, 1834)
            
         
               i)
            
            
               
                  Sphyrna mokarran (Rüppell, 1837)
            
         
               j)
            
            
               
                  Sphyrna zygaena (Linnaeus, 1758).
            
         Artikel 2
   Kommissionen bemyndiges herved til skriftligt at meddele depositaren for protokollen, at Unionen godkender ændringerne i artikel 1 i overensstemmelse med Barcelonakonventionens artikel 23, stk. 2, nr. iv). Den skal gøre dette inden udløbet af perioden på 180 dage fra vedtagelsen af ændringerne på de kontraherende parters syttende møde.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 10. juli 2012.
      
         
            På Rådets vegne
         
         V. SHIARLY
         
            Formand
         
      
   
   
      (1)  Rådets afgørelse 77/585/EØF af 25. juli 1977 om indgåelse af konventionen om beskyttelse af Middelhavet mod forurening samt protokollen om forebyggelse af forurening af Middelhavet, forårsaget af dumpning fra skibe og luftfartøjer (EFT L 240 af 19.9.1977, s. 1). Ændringerne til konventionen blev godkendt ved Rådets afgørelse 1999/802/EF af 22. oktober 1999 om godkendelse af ændringerne til konventionen om beskyttelse af Middelhavet mod forurening og til protokollen om forebyggelse af forurening af Middelhavet ved dumpning fra skibe og luftfartøjer (EFT L 322 af 14.12.1999, s. 32).
   
      (2)  Rådets afgørelse 1999/800/EF af 22. oktober 1999 om indgåelse af protokollen om særligt beskyttede områder og den biologiske mangfoldighed i Middelhavet samt om godkendelse af bilagene til den nævnte protokol (Barcelona-konventionen) (EFT L 322 af 14.12.1999, s. 1).
   
      (3)  Rådets afgørelse 93/626/EØF af 25. oktober 1993 om indgåelse af konventionen om den biologiske mangfoldighed (EFT L 309 af 13.12.1993, s. 1).